Šmolkovia: Šmolkovské kúpele

Popis
Ďalší zo série komiksov o šmolkoch, modrých škriatkoch, ktorí spolu zažívajú veselé dobrodružstvá. Vtipný komiks s mnohými farebnými obrázkami poteší malých i veľkých, v knihe nechýbajú naši kamaráti: múdry Tatko Šmolko, očarujúca Šmolinka, Šmolko Mudroš a Šmolko Silák, ba ani Gargamel s kocúrom Azraelom. Jedného dňa sa v dedine šmolkov pokúša Šmolko Veľmajster vyrobiť stroj na vykôstkovanie sliviek. Akosi sa mu však nedarí a tak sa rozhodne, že si urobí malý výlet, aby si od práce oddýchol. Natrafí na prekrásne miestečko, ako stvorené na šmolkovskú rekreáciu. Hneď sa pustí do práce: postaví chalúpku, z dreva spraví stôl a stoličky a uteká za ostatnými, aby im porozprával o tomto perfektnom mieste. Šmolkovia sú nadšení a tak môže začať zábava v šmolkovských kúpeľoch! Zlý Gargamel však nezaháľa ani tentoraz, dokonca začaruje svojho kocúra na psa, aby šmolkov vyňuchal... Kým si naši kamaráti bezstarostne užívajú, k ich dedine sa blíži nebezpečenstvo...

Príbehy
Šmolkovské kúpele

Originál
Schtroumpf les bains (Le Lombard)

Séria
Šmolkovia

[[Category:S]]